cyanic-selkie/wikianc huggingface dataset:
จุดสุดเสียวไทยแลนด์
รูปแบบและกติกาของรายการ
ทางรายการจะให้ผู้เข้าแข่งขันทั้ง 8 คน (ในฤดูกาลที่ 2 เปลี่ยนแปลงเป็น 4 คน) มาแข่งขันในภารกิจต่าง ๆ ที่ทางรายการจัดเตรียมไว้ให้ โดยจะต้องปฏิบัติภารกิจบนเครื่องเล่นชนิดต่าง ๆ ในสวนสนุกเพื่อท้าทายความหวาดเสียว และจะต้องปฏิบัติภารกิจให้สำเร็จพร้อมกันไปด้วย โดยลักษณะในการแข่งขันจะเป็นการแข่งขันแบบพบกันทั้งหมด และจะคัดเลือกผู้เข้าแข่งขันเพื่อเข้าไปสู่รอบถัดไปตามเงื่อนไขในภารกิจต่าง ๆ จากทางรายการ ซึ่งจะมีภารกิจให้ทำการแข่งขันประมาณ 3 - 4 ภารกิจ (ต่อหนึ่งการออกอากาศ) โดยอาจจะแยกให้แข่งขันเป็นคู่หรือเป็นกลุ่มในภารกิจละประมาณ 2 - 3 รอบการแข่งขัน ผู้เข้าแข่งขันคนใดที่เป็นผู้ชนะหลังจากการแข่งขันในภารกิจสุดท้ายเสร็จสิ้นเพียงคนเดียว จะได้เป็น "สุดยอดผู้พิชิตความเสียว" ประจำสัปดาห์ที่ออกอากาศ และมีสิทธิ์ได้เข้าไปแข่งขันในรอบชิงชนะเลิศโดยมีผู้เข้าแข่งขันจำนวน 12 คน (ในฤดูกาลที่ 1) มาทำการแข่งขัน เพื่อชิงเงินรางวัลมูลค่า 200,000 บาท จากทางรายการ
ฮัมบัตสึ
ฮัมบัตสึ (藩閥 hambatsu) เป็นชนชั้นปกครองใหม่ในยุคเมจิของญี่ปุ่น
สมาชิกของชนชั้นนี้เป็นสาวกของโคกุงาคุ และเชื่อว่าพวกเขาเป็นผู้สร้างระเบียบใหม่ที่ยิ่งใหญ่ บุคคลสำคัญสองคนของชนชั้นนี้คือ โอกูโบะ โทชิมิจิ บุตรชายของข้ารับใช้จากซัตสึมะ และซามูไรจากซัตสึมะ ไซโง ทากาโมริ ผู้ร่วมกับโชชู โทซะ และฮิเซ็นเพื่อโค่นล้มรัฐบาลโชกุนโทกูงาวะ โอกูโบะ กลายเป็นรัฐมนตรีว่าการกระทรวงการคลังและ ไซโง กลายเป็นจอมพล; ทั้งสองเป็นที่ปรึกษาของจักรพรรดิ คิโดะ ทากาโยชิ ชาวโชชู ลูกศิษย์ของ โยชิดะ โชอิง และผู้สมรู้ร่วมคิดกับ โอกูโบะ และ ไซโง กลายเป็นรัฐมนตรีว่าการกระทรวงศึกษาธิการ ที่โดดเด่นอีกคนคือ อิวากูระ โทโมมิ เป็นชาวเกียวโตซึ่งต่อต้านโทกูงาวะและกลายเป็นเอกอัครราชทูตญี่ปุ่นคนแรกประจำสหรัฐอเมริกา และโอกูมะ ชิเงโนบุ แห่งฮิเซ็น ซึ่งดำรงตำแหน่งรัฐมนตรีกระทรวงต่าง ๆ และกลายเป็นนายกรัฐมนตรีในปี ค.ศ. 1898
เพื่อบรรลุเป้าหมายของระเบียบสังคมใหม่ ฮัมบัตสึจึงได้เริ่มยกเลิกการแบ่งแยกทางสังคมทั้งสี่ผ่านการปฏิรูปเศรษฐกิจและสังคมแบบต่อเนื่อง รายได้ของรัฐบาลโชกุนโทกูงาวะขึ้นอยู่กับภาษีที่เก็บในดินแดนของโทกูงาวะและดินแดนไดเมียวอื่น ๆ เงินกู้จากชาวนาที่ร่ำรวยและพ่อค้าในเมือง ค่าธรรมเนียมศุลกากรที่จำกัด และการรับเงินกู้จากต่างประเทศอย่างไม่เต็มใจ เพื่อจัดหารายได้และพัฒนาโครงสร้างพื้นฐานที่ดี รัฐบาลใหม่ให้ทุนในการปรับปรุงท่าเรือ ประภาคาร การนำเข้าเครื่องจักร โรงเรียน การศึกษาในต่างประเทศสำหรับนักเรียน เงินเดือนสำหรับครูและที่ปรึกษาต่างประเทศ การปรับปรุงกองทัพและกองทัพเรือ เครือข่ายรถไฟและโทรเลข และการทูตต่างประเทศ เช่น ภารกิจอิวากูระ
ตำบลบางนอน
บางนอน เป็นหนึ่งในเก้าตำบลของอำเภอเมืองระนอง จังหวัดระนอง เป็นที่ตั้งของสุสานเจ้าเมืองระนองซึ่งเป็นที่ฝังศพของพระยาดำรงสุจริตมหิศร (คอซู้เจียง) เจ้าเมืองระนองคนแรก มีพื้นที่มากกว่าร้อยละ 70 เป็นพื้นที่ลาดชันและภูเขาซึ่งอยู่ในเขตของอุทยานแห่งชาติลำน้ำกระบุรี  มีลักษณะเป็นชุมชนปริมณฑลของเทศบาลเมืองระนองด้านทิศเหนือ
ที่ตั้งและอาณาเขต
ตำบลบางนอนมีอาณาเขตติดต่อกับเขตการปกครองข้างเคียงดังต่อไปนี้
ประวัติ
เดิมท้องที่ตำบลบางนอนอยู่ในเขตการปกครองของตำบลปากน้ำ อำเภอเขานิเวศน์ ในวันที่ 10 มิถุนายน พ.ศ. 2490 ท้องที่ตำบลปากน้ำมีความกว้างขวางทางกระทรวงมหาดไทยจึงได้แยกท้องที่ของหมู่ที่ 7 บ้านบางนอนใน, หมู่ที่ 8 บ้านเขาพริกไทย และหมู่ที่ 9 บ้านนางนอนนอก (ในขณะนั้น) ของตำบลปากน้ำ มาจัดตั้งเป็น "ตำบลบางนอน" และตั้งเป็นหมู่ที่ 1 บ้านบางนอนใน, หมู่ที่ 2 บ้านเขาพริกไทย และหมู่ที่ 3 บ้านนางนอนนอก ตามลำดับ
มีผู้พยายามค้นหาความหมายและความเป็นมาของคำว่า "บางนอน" จนกระทั่งปัจจุบันนี้ยังหาข้อยุติไม่ได้ เพราะมีประวัติยาวนานหลายชั่วอายุคน ประกอบกับหลักฐานทางประวัติศาสตร์ก็ไม่สามารถค้นหาได้จึงเป็นเพียงแต่คำบอกเล่าต่อ ๆ กันมาและเป็นข้อสันนิษฐานที่พอจะรับฟังได้ 2 ข้อมูล คือ
การปกครองส่วนท้องถิ่น
ท้องที่ตำบลบางนอนมีองค์กรปกครองส่วนท้องถิ่นเพียงแห่งเดียว คือ เทศบาลตำบลบางนอน ครอบคลุมพื้นที่ตำบลบางนอนทั้งหมด ซึ่งเป็นสภาตำบลบางนอนที่จัดตั้งขึ้นใน พ.ศ. 2516 และยกฐานะขึ้นเป็นองค์การบริหารส่วนตำบลบางนอนในวันที่ 2 มีนาคม พ.ศ. 2538
เมื่อองค์การบริหารส่วนตำบลบางนอนมีความเจริญก้าวหน้ามากขึ้น จึงได้รับการจัดตั้งเป็นเทศบาลตำบลบางนอน ตามประกาศกระทรวงมหาดไทย เมื่อวันที่ 12 กันยายน พ.ศ. 2554 และมีผลในวันที่ 7 ตุลาคม ปีเดียวกัน
ประชากร
พื้นที่ตำบลบางนอนประกอบด้วยหมู่บ้านทั้งสิ้นจำนวน 4 หมู่บ้าน มีจำนวนประชากร 14,273 คน แบ่งเป็นชาย 7,058 คน หญิง 7,215 คน (เดือนธันวาคม 2564) เป็นตำบลที่มีจำนวนประชากรมากเป็นอันดับ 3 จาก 9 ตำบลในอำเภอเมืองระนอง
* ใน พ.ศ. 2558 มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก
ลาเวนเดอร์เฮซ
แนวเพลงซินท์ป็อป และอาร์แอนด์บีที่มีองค์ประกอบแบบฮิปเฮาส์และดิสโก "ลาเวนเดอร์เฮซ" ประกอบด้วยโมดูลาร์ซินธิไซเซอร์ จังหวะกลองไฟฟ้า และเสียงฟอลเซ็ตโตในทำนอง ท่อนเนื้อเพลงได้รับแรงบันดาลใจมาจากออนไลน์และการเขียนข่าวแทบลอยด์เกี่ยวกับความสัมพันธ์ของสวิฟต์และโจ อัลวิน แฟนหนุ่มของเธอ เมื่อเปิดตัวมิดไนส์ "ลาเวนเดอร์เฮซ" ขึ้นอันดับสองในบิลบอร์ดฮอต 100 ของสหรัฐ และขึ้นสูงสุดใน 10 อันดับแรกในอีก 15 ประเทศ ได้รับการรับรองในออสเตรเลีย แคนาดา และสหราชอาณาจักร รีพับลิกเรเคิดส์ได้เผยแพร่เพลงนี้ทางวิทยุฮิตร่วมสมัย ของสหรัฐฯ เป็นซิงเกิลที่สองของอัลบั้มเมื่อวันที่ 29 พฤศจิกายน ค.ศ. 2022
มิวสิกวิดีโอของ "ลาเวนเดอร์เฮซ" เขียนและกำกับโดยสวิฟต์ เผยแพร่เมื่อวันที่ 27 มกราคม ค.ศ. 2023 โดยผสมผสานองค์ประกอบศิลปะไซคีเดลิก และเซอร์เรียลลิสม์ เข้าไว้ด้วยกัน และมีเลธ แอชลีย์ นักเดินแบบและนักเคลื่อนไหวข้ามเพศชาวโดมินิกันอเมริกันแสดงเป็นคนรักของสวิฟต์ "ลาเวนเดอร์เฮซ" ได้นำมาแสดงสดเป็นครั้งแรกในทัวร์คอนเสิร์ตครั้งที่หกดิเอราส์ทัวร์ของสวิฟต์ (2023)
การเผยแพร่
"ลาเวนเดอร์เฮซ" เผยแพร่ผ่านรีพับลิกเรเคิดส์เมื่อวันที่ 21 ตุลาคม ค.ศ. 2023 โดยเป็นเพลงแรกในสตูดิโออัลบั้มลำดับที่ 10 ของเธอ มิดไนส์ ในเดือนพฤศจิกายน ค.ศ. 2022 เพลงนี้ได้รับการเผยแพร่ผ่านทางวิทยุฮิตร่วมสมัยของสหรัฐฯ โดยเป็นซิงเกิลที่สองของอัลบั้ม มิวสิกวิดีโอรอบปฐมทัศน์ "ลาเวนเดอร์เฮซ" ได้เปิดให้ดาวน์โหลดแบบดิจิทัลในสหรัฐอเมริกาบนเว็บสโตร์อย่างเป็นทางการ
ประสิทธิภาพเชิงพาณิชย์
"ลาเวนเดอร์เฮซ" มียอดการเล่นมากกว่า 16.4 ล้านครั้งใน 24 ชั่วโมงแรกบนสปอติฟายทั่วโลก กลายเป็นเพลงที่ถูกเปิดมากที่สุดเป็นอันดับสองในประวัติศาสตร์ของแพลตฟอร์มรองจากเพลง "แอนตี-ฮีโร"
ในสหรัฐอเมริกา "ลาเวนเดอร์เฮซ" เปิดตัวที่อันดับ 2 ในบิลบอร์ดฮอต 100 ด้วยยอดสตรีม 41.4 ล้านครั้ง ยอดดาวน์โหลดดิจิทัล 2,800 ครั้ง และผู้ชมออกอากาศ 2.4 ล้านคน กลายเป็นเพลงฮิตอันดับสองสำหรับศิลปินหญิงในประวัติศาสตร์ของชาร์ต สวิฟต์กลายเป็นศิลปินคนแรกที่ครองตำแหน่ง 10 อันดับแรกของฮอต 100 พร้อม ๆ กัน และเป็นการแสดงแรกที่ครอง 10 อันดับแรกของชาร์ตฮอต 100, สตรมมิงซองก์และดิจิตอลซองก์พร้อมกัน มิดไนส์ยังกลายเป็นอัลบั้มแรกในประวัติศาสตร์ที่มีเพลงติดอันดับ 10 อันดับแรกถึง 10 เพลง "ลาเวนเดอร์เฮซ" ใช้เวลาสัปดาห์ที่สองติดต่อกันใน 10 อันดับแรกของฮอต 100 ควบคู่ไปกับ "แอนตี-ฮีโร", "บีจิวเวลด์" และ "มิดไนต์เรน" หลังจากเปิดตัวเป็นซิงเกิลที่สอง "ลาเวนเดอร์เฮซ" ขึ้นอันดับที่ 13 ในชาร์ตป็อปแอร์เพลย์และอันดับที่ 14 ใน ชาร์ตอะดัลป็อปแอร์เพลย์
มิวสิกวิดีโอ
มิวสิกวิดีโอของ "ลาเวนเดอร์เฮซ" ถูกปล่อยพร้อมกับมิวสิกวิดีโอของ "แอนตี-ฮีโร" และ "บีจิวเวลด์" ระหว่างตัวอย่างอัลบั้มมิดไนส์บนแอมะซอนไพร์มวิดีโอ เมื่อวันที่ 20 ตุลาคม ค.ศ. 2022 โดยเปิดตัวใน ช่องวีโวของเธอบนยูทูบเวลาเที่ยงคืน (ตามเวลาท้องถิ่น) เมื่อวันที่ 27 มกราคม ค.ศ. 2023
ในวิดีโอ "ไซคีเดลิก" สวิฟต์ลุกขึ้นจากเตียง ซึ่งคนรักของเธอแสดงโดยเลธ แอชลีย์นอนหลับอยู่ หมอกลาเวนเดอร์ปรากฏขึ้นจากใต้เตียงและปกคลุมไปทั่วห้อง วิดีโอตัดไปที่สวิฟต์นั่งบนโซฟาดูโทรทัศน์ช่องพยากรณ์ที่กำลังอากาศ สวมเสื้อโค้ทขนสัตว์สีม่วง เธอคลานไปที่โทรทัศน์ผ่านดอกลาเวนเดอร์เป็นหย่อม ๆ และแยกหน้าจอโทรทัศน์ออกเหมือนผ้าม่าน เผยให้เห็นปลาแฟนซีคาร์ปว่ายน้ำผ่านอวกาศและเมฆสีม่วงสดใส ในฉากต่อไปสวิฟต์เปลือยกายอยู่ในสระน้ำสีม่วง วิดีโอตัดสลับไปมาระหว่างสวิฟต์ในสระน้ำและในทุ่งลาเวนเดอร์ ก่อนจะตัดมาที่เธอในงานปาร์ตี้กับคนรัก ซึ่งทั้งคู่ถูกหมอกลาเวนเดอร์กลืนกินอีกครั้ง วิดีโอจบลงด้วยการที่เธอกลับมาที่ห้องนอนของเธอ ทันใดนั้นกำแพงก็พังทลายลง ทิ้งเธอไว้บนก้อนเมฆที่ล้อมรอบด้วยปลาแฟนซีคาร์ปที่ลอยอยู่ก่อนหน้านี้
ฤดูพายุไซโคลนแปซิฟิกใต้ พ.ศ. 2558–2559
'''ฤดูพายุไซโคลนแปซิฟิกใต้ พ.ศ. 2558–59''' เป็นช่วงฤดูที่มีการก่อตัวของพายุหมุนเขตร้อนภายในมหาสมุทรแปซิฟิกใต้ ถึงทางตะวันออกของเส้น 160°ตะวันออก ฤดูกาลอย่างเป็นทางการเริ่มนับตั้งแต่วันที่ 1 พฤศจิกายน พ.ศ. 2558 ไปจนถึง 30 เมษายน พ.ศ. 2559 อย่างไรก็ตาม พายุหมุนเขตร้อนสามารถก่อตัวได้ตลอดเวลาในระหว่างวันที่ 1 พฤศจิกายน พ.ศ. 2558 ถึง 30 มิถุนายน พ.ศ. 2559 และจะถูกนับรวมไปเป็นส่วนหนึ่งของฤดูกาลด้วย ในตลอดฤดูกาลนี้ พายุหมุนเขตร้อนจะถูกตรวจสอบโดยศูนย์อุตุนิยมวิทยาชำนัญพิเศษประจำภูมิภาค (RSMC) ในนาดี, ฟีจี และศูนย์เตือนภัยพายุหมุนเขตร้อนในบริสเบน, ออสเตรเลีย และ เวลลิงตัน, นิวซีแลนด์ นอกจากนั้นยังมี ศูนย์ร่วมการเตือนภัยไต้ฝุ่น (JTWC) โดยกองทัพสหรัฐอเมริกา ซึ่งจะออกคำเตือนอย่างไม่เป็นทางการเพื่อความสนใจของชาวอเมริกัน
RSMC นาดี จะออกการเตือนภัยโดยแนบหมายเลข และตัวอักษร F ต่อท้ายให้กับพื้นที่ความแปรปรวนของอากาศ แม้ว่าจะย้ายมาจากนอกแอ่งก็ตาม ในขณที่ JTWC จะให้รหัสเรียกขานกับพายุหมุนเขตร้อน และใช้ตัวอักษร P ต่อท้าย
RSMC นาดี, ศูนย์เตือนภัยพายุหมุนเขตร้อนในเวลลิงตัน, บริสเบน ทั้งหมดจะใช้มาตราความรุนแรงพายุหมุนเขตร้อนของออสเตรเลีย และใช้การประมาณการความเร็วลมในช่วงสิบนาที ขณะที่ JTWC ใช้การประมาณการลมใน 1 นาที และใช้มาตราเฮอร์ริเคนแซฟเฟอร์–ซิมป์สัน (SSHWS)
พายุดีเปรสชันเขตร้อน 01F
ในช่วงวันที่ 29 กรกฎาคม RSMC นาดี ได้รายงานว่าพื้นที่ความแปรปรวนของอากาศเขตร้อน 01F ได้ก่อตัวขึ้นใกล้กับทางทิศตะวันออกเฉียงเหนือของโฮนีอารา ในหมู่เกาะโซโลมอน ของกวาดัลคะแนล ที่ระยะ 920 km ระบบได้เคลื่อนไปทางเหนือของแนวชั้นบนของแนวอากาศกึ่งเขตร้อนของบริเวณความกดอากาศสูง ในพื้นที่ของลมเฉือนแนวตั้งระดับปานกลาง อีกสองวันถัดไป ระบบได้เคลื่อนไปอย่างช้าๆ ไปในแนวตะวันออก-ใต้ เข้าสู่พื้นที่ที่มีลมเฉือนแนวตั้งลดลง และทำให้ระบบถูกจัดเป็นพายุดีเปรสชันเขตร้อนในวันที่ 1 สิงหาคม ต่อมาช่วงปลายของวันที่ 4 สิงหาคม ศูนย์บริการอุตุนิยมวิทยาฟีจี ได้ออกคำเตือนสุดท้ายของระบบและมีรายงานว่าระบบได้หยุดการพัฒนาลง
พายุดีเปรสชันเขตร้อน 02F
การแปรปรวนของอากาศเขตร้อน 02F ถูกบันทึกครั้งแรกโดยศูนย์บริการอุตุนิยมวิทยาฟีจี เมื่อวันที่ 12 ตุลาคม ขณะที่ระบบอยู่ที่บริเวณทางทิศตะวันตกเฉียงเหนือของนาดี, ฟีจี ที่ระยะ 1,000 กม. (620 ไมล์) ระบบพายุตั้งอยู่ในพื้นที่ที่มีสภาพแวดล้อมที่เอื้อต่อการพัฒนา พร้อมกับลมเฉือนระดับต่ำถึงปานกลาง และวางอยู่ตามแนวระดับบนของความกดอากาศสูง
พายุดีเปรสชันเขตร้อนราเควล์
พายุไซโคลนราเควล์ได้เคลื่อนเข้ามาในแอ่งแปซิฟิกใต้ แต่เพราะว่าฤดูกาลปี พ.ศ. 2557-58 ได้สิ้นสุดลงในวันที่ 30 มิถุนายน ทำให้พายุลูกนี้กลายเป็นส่วนหนึ่งของฤดูกาล พ.ศ. 2558-59 แม้ว่าระบบจะเคลื่อนกลับเข้าสู่ภูมิภาคเดิมในฤดูกาลใหม่ RMSC นาดี ก็ยังคงรหัสเรียกขานว่า 17F เหมือนเดิม อย่างไรก็ตาม ราเควล์ ได้เคลื่อนออกนอกแอ่งไปในช่วงแรกของวันที่ 4 กรกฎาคม
รายชื่อพายุ
ภายในมหาสมุทรแปซิฟิกใต้ พายุดีเปรสชันเขตร้อน ซึ่งใช้เกณฑ์ว่าต้องมีความเร็วลมมากกว่า 65 กม./ชม. (40 ไมล์/ชม.) และมันจะต้องมีพายุเกิดขึ้นอย่างน้อยครึ่งหนึ่งจากจุดศูนย์กลาง และพายุดีเปรสชันเขตร้อนซึ่งเป็นความรุนแรงประเภทหนึ่งของพายุหมุนเขตร้อน ที่อยู่ระหว่างเส้นศูนย์สูตร ถึง 25°ใต้ และระหว่าง 160°ตะวันออก ถึง 120°ตะวันตก จะได้รับการตั้งชื่อโดย RSMC นาดี, ส่วนพายุดีเปรสชันเขตร้อนที่อยู่ทางใต้ของ 25°ใต้ และระหว่าง 160°ตะวันออก ถึง 120°ตะวันตก จะได้รับชื่อที่เชื่อมโยงกับ RSMC นาดี โดยศูนย์เตือนพายุหมุนเขตร้อนเวลลิงตัน หากพายุหมุนเขตร้อนเคลื่อนออกจากแอ่ง เข้าสู่ภูมิภาคออสเตรเลียหรือสลับกัน มันจะคงชื่อเดิมไว้
ผลกระทบ
ตารางนี้แสดงพายุทั้งหมดที่ก่อมหาสมุทรแปซิฟิกใต้ ถึงทางตะวันออกของเส้นเมอริเดียน 160°ตะวันออก ในฤดูกาล 2558-59 ซึ่งจะใช้มาตราความรุนแรงพายุหมุนเขตร้อนของออสเตรเลีย ซึ่งในตารางจะแสดงช่วงเวลา, ชื่อ, พื้นที่ผลกระทบ, ผู้เสียชีวิต, และความเสียหาย ซึ่งข้อมูลทั้งหมดมาจาก RSMC นาดี และ/หรือ ศูนย์เตือนภัยพายุหมุนเขตร้อนในเวลลิงตัน, และความเสียหายทั้งหมดใช้ค่าเงินดอลลาร์สหรัฐ ปี ค.ศ. 2015
เอสบีเอส
เอสบีเอส หรือ ระบบแพร่สัญญาณโซล (Seoul Broadcasting System, SBS; ) เป็นเครือข่ายสถานีวิทยุและสถานีโทรทัศน์ใน ประเทศเกาหลีใต้ เริ่มออกอากาศเป็นครั้งแรกเมื่อเดือนมีนาคมปี 2000 เป็นหนึ่งในผู้นำสถานีโทรทัศน์ระบบภาคพื้น ออกอากาศในช่องที่ 6 ทั้งระบบทีวีดิจิทัล และระบบเคเบิลทีวี
เอสบีเอส ก่อตั้งเมื่อ 14 พฤศจิกายน 1990 ถือเป็นบริษัทกระจายเสียงของเอกชนที่มีขนาดใหญ่ที่สุดในเกาหลีใต้ บริหารงานโดย แท-ยง คอนสตรัคชั่น โดยมีสถานีโทรทัศน์ระดับภูมิภาคทั้งหมด 10 ช่อง และสถานีวิทยุทั้งหมด 3 ช่อง เผยแพร่สัญญาณออกอากาศโทรทัศน์ภาคพื้นดินระบบดิจิทัลในรูปแบบ ATSC ตั้งแต่ปี 2001 และ T-DMB ตั้งแต่ปี 2005
ประวัติ
หลังจากเหตุการณ์การเรียกร้องประชาธิป ในปี 1987 รัฐบาลมีแนวคิดที่จะจัดตั้งสถานีโทรทัศน์เชิงพาณิชย์ขึ้น ในที่สุดสถานีโทรทัศน์เอ็มบีซี ก็ถูกเลือกจากสถานีโทรทัศน์เคบีเอสให้เป็นผู้รับสิทธิ์ในการออกอากาศการแข่งขันฟุตบอลโลก 1986 อย่างไรก็ดี จุดประสงค์หลักในการจักตั้งสถานีโทรทัศน์แห่งใหม่นี้ ก็เพื่อที่จะเป็นทางเลือกให้กับผู้รับชมที่เคยเกิดขึ้นมาแล้วก่อนปี 1990 ที่ช่องเอ็มบีซีเชี่ยวชาญ จากการแยกกิจการของเอ็มบีซี ออกจาก เคบีเอส ที่รัฐบาลประสบความสำเร็จ ด้วยเหตุนี้จึงเป็นที่มาในการเปิดสถานีโทรทัศน์เชิงพาณิชย์แห่งใหม่ของเกาหลีใต้ ในชื่อเอสบีเอส
ตามที่สำนักงานเงินบำนาญแห่งชาติเกาหลีรายงาน เอสบีเอส ถือเป็นสถานีโทรทัศน์รายที่สอง ต่อจากเอ็มบีซี ก่อตั้งเมื่อ 14 พฤศจิกายน 1990 ภายหลังจากที่รัฐบาลอนุญาตให้สร้างและดำเนินการสถานีโทรทัศน์เชิงพาณิชย์แห่งที่สองในกรุงโซล ขณะเดียวกันนั้นก็ได้เริ่มทดลองการออกอากาศ และทดสอบการแพร่สัญญาณวิทยุและโทรทัศน์ ตั้งแต่วันที่ 1 ธันวาคม 1990 จนถึง 20 มีนาคม 1991 จึงเริ่มออกอากาศอย่างเป็นทางการ โดยเปิดตัวการแพร่สัญญาณวิทยุอย่างเป็นทางการครั้งแรกในชื่อ เอสบีเอส เรดิโอ ผ่านคลื่น A.M. 792kHz
9 เดือนต่อมา ในวันที่ 1 ธันวาคม 1991 หลังจากที่เอ็มบีซี ฉลองครบรอบ 30 ปีของสถานี เอสบีเอสจึงได้เริ่มออกอากาศในระบบโทรทัศน์อย่างเป็นทางการ ด้วยการเปิดตัวชื่อ เอสบีเอสทีวี เวลา 10.00 น. ในกรุงโซล และถูกกำหนดให้เป็นวันก่อตั้งสถานีอีกด้วย โดยออกอากศผ่านรายการ เอ็มบีซี นิวส์เด็สก์ (MBC Newsdesk) ของสถานีโทรทัศน์เอ็มบีซี
ในช่วงเริ่มต้น เอสบีเอส ออกอากาศเฉพาะในเขตกรุงโซลและบริเวณโดยรอบเท่านั้น จนถึงวันที่ 9 ตุลาคม 1992 รัฐบาลก็ได้เริ่มเปิดรับสมัครเอกชนสำหรับการให้บริการสถานีโทรทัศน์ในภูมิภาคต่าง ๆ ของประเทศ เอสบีเอสก็ได้วางแผนสำหรับเครือข่ายการกระจายเสียงวิทยุและโทรทัศน์ เพื่อออกอากาศรายการของสถานีในภูมิภาคอื่น ๆ ก่อนครบรอบ 5 ปี
ปี 1994 สถานีเคเอ็นเอ็น (KNN) ในปูซาน, สถานีทีเจบี (TJB) ในแดจ็อน, สถานีทีบีซี (TBC) ในแดกู และสถานีเคบีซี (KBC) ในกวังจู ถูกจัดตั้งภายหลังที่ได้รับการอนุมัติจากรัฐบาล โดยเอสบีเอสได้เปิดตัวสถานีดังกล่าทั้งหมดเป็นสถานีเครือข่าย ในวันที่ 14 พฤษภาคม 1995 โดยเอสบีเอสจะเป็นผู้จัดการ การออกอากาศรายการของสถานีให้กับสถานีเครือข่ายตามภูมิภาค ในขณะเดียวกัน สถานีในเครือเองก็สามารถผลิตรายการสำหรับภูมิภาคของตนเองได้เพื่อให้เหมาะสมกับความต้องการของผู้รับชมในภูมิภาคของตนเช่นกัน
เอสบีเอส เริ่มออกอากาศโทรทัศน์ภาคพื้นดินระบบดิจิทัลความคมชัดสูง ในระบบ ATSC ปี 2001 และ DMB ในปี 2005
เอสบีเอส เปิดตัวโลโก้ปัจจุบันในวันที่ 14 พฤศจิกายน 2000 หลังจากฉลองครบรอบ 10 ปีผ่านรายการพิเศษชื่อ SBS 10th Aniversary Special : Thank You, Viewers ตราประจำสถานีถูกนำไปใช้ในหลายวัตถุประสงค์หลายภาคส่วนเช่น รถยนต์, ไมโครโฟน, ซองจดหมาย, นามบัตร, ของที่ระลึก, เฮลิคอปเตอร์, ป้ายประกาศต่าง ๆ, เครื่องแบบพนักงาน ตลอดจนชื่อขึ้นต้นของรายการ
วันที่ 29 ตุลาคม 2012 เอสบีเอสถือเป็นสถานีโทรทัศน์ในประเทศเกาหลีใต้รายที่ 2 ที่ออกอากาศตลอด 24 ชั่วโมงทุกวัน ก่อนจะยกเลิกในปี 2017 โดยมีกำหนดการเปิดและปิดสถานีในช่วงข้ามคืน (เช่นเดียวกับสถานีเอ็มบีซี)
สถานี
1 สถานีโทรทัศน์ภาคพื้นดิน (เอสบีเอส ช่องหมายเลข 6)
รายการออกอากาศ
ละครของสถานีโทรทัศน์เอสบีเอส เป็นส่วนหนึ่งของ กระแสเกาหลี ที่ส่งออกไปยังหลายประเทศทั่วโลก ไฟรักแผ่นดินเดือด (Sandglass) เป็นหนึ่งในละครที่ได้รับความนิยมสูงสุดของผู้ชมในเกาหลีใต้ และยังมีละครเรื่องอื่น ๆ ที่ได้รับความนิยมเป็นอย่างมากอาทิ ฝันรัก...ปารีส (Lovers in Paris), มรดกรัก ฉบับพันล้านวอน, พิษรักแรงแค้น (Temptation of Wife), วุ่นรักทายาทพันล้าน และ ยัยตัวร้ายกับนายต่างดาว อีกทั้งยังผลิตรายการความบันเทิงประเภทต่าง ๆ ตั้งแต่รายการให้ข้อมูล, รายการตลก, รายการดนตรี, รายการประเภทเรียลลิตี้, รายการทอล์คโชว์ และรายการประเภทการแข่งขัน ซึ่งก็มีหลายรายการที่เป็นที่นิยมทั่วทั้งเอเชีย อาทิ X-Man ปริศนาเขาคือใคร, Family Outing ครอบครัวตัวเก่ง, รันนิงแมน, อินกีกาโย และอื่น ๆ อีกมากมาย รวมถึงรายการประเภทสารคดี ที่ครอบคลุมประเด็นต่าง ๆ มากมาย ทั้งในและต่างประเทศ อย่างรายการ Unanswered Questions (그것이 알고싶다) ออกอากาศครั้งแรกในปี 1992 ตั้งแต่นั้นมาก็ได้รับเสียงตอบรับต่างๆหลายรูปแบบ จากการสืบสวนจากมุมมองของนักข่าว อีกทั้งยังมีรายการ เอสบีเอส 8 นิวส์ ออกอากาศเวลา 20.00 น. ซึ่งทำลายประเพณีของวงการข่าวที่สถานีโทรทัศน์อื่นมักออกอากาศเวลา 21.00 น. โดยมีสโลแกนว่า "ข่าวหนึ่งชั่วโมงก่อนหน้านี้" นอกจากนี้ยังผลิตรายการวิเคราะห์ข่าวต่าง ๆ เช่น รายการ Morning Wide, Nightline, SBS Current Affairs Debate, Curious Stories Y, and In Depth 21 ซึ่งครอบคลุมทั้งประเด็นการเมือง, เศรษฐกิจ, สังคม และวัฒนธรรมในขณะนั้น
เอสเอสซี แอโร
เอสเอสซี แอโร (SSC Aero) เป็นรถยนต์นั่งสมรรถนะสูง เครื่องยนตร์กลางลำท้าย ขับเคลื่อน 2 ล้อหลัง (RWD) 2 ประตู 2 ที่นั่ง ผลิตโดยบริษัท เชลบี ซูเปอร์คาร์จากอเมริกา ตั้งแต่ปี ค.ศ. 2006 จนถึงปี ค.ศ. 2013 มีโฉมที่เป็นที่รู้จักกันมากที่สุดคือโฉม อัลติเมท แอโร (Ultimate Aero) ด้วยการเป็นรถที่เร็วที่สุดในโลก บันทึกโดยกินเนสส์บุ๊ค ในปี ค.ศ. 2007 ซึ่งสามารถทำความเร็วได้สูงสุดถึง 412.22 กม./ชม. (256.14 ไมล์/ชม.) จนในที่สุดสถิติก็ถูกลบลงโดย บูกัตติ เวย์รอน ซูเปอร์สปอร์ต ในปี 2010 แต่ถึงอย่างไรก็ตาม ในเดือนเมษายน ค.ศ. 2013 กินเนสบุ๊คก็ออกมาประกาศว่า ยังไม่ได้บันทึกเวลาที่เวย์รอนทำได้ จึงทำให้ อัลติเมท แอโร กลับได้รับชื่อเป็นรถที่เร็วที่สุดในโลกดังเดิม
อ็องรี ปวงกาเร
ฌูล อ็องรี ปวงกาเร (Jules Henri Poincaré; ฟัง ) เกิด 29 เมษายน ค.ศ. 1854 เสียชีวิต 17 กรกฎาคม ค.ศ. 1912 เป็นหนึ่งในนักคณิตศาสตร์ นักฟิสิกส์ และนักปรัชญาวิทยาศาสตร์ที่ดีสุดของฝรั่งเศส ในหนังสือประวัตินักคณิตศาสตร์ที่โด่งดังของอิริค เทมเพิล เบลล์ได้ให้เกียรติปวงกาเรว่าเป็น นักคณิตศาสตร์คนสุดท้ายผู้ล่วงรู้ครอบจักรวาล (universalist) เนื่องจากปวงกาเรเดินตามรอยของนักคณิตศาสตร์ผู้ยิ่งใหญ่ในอดีต เช่น เกาส์, ออยเลอร์ หรือนิวตัน ที่มีผลงานและรอบรู้ในแทบทุกสาขาของคณิตศาสตร์ (หลังจากยุคปวงกาเรก็ไม่ปรากฏนักคณิตศาสตร์คนได้รอบรู้ในแง่ลึกของทุกสาขาอีก ทั้งนี้เนื่องจากสาขาของคณิตศาสตร์นั้นเพิ่มขึ้นมากมายมหาศาลในปัจจุบัน โดยตัวปวงกาเรเองก็เป็นผู้ที่ก่อตั้งสาขาย่อยของคณิตศาสตร์ใหม่อีกหลายสาขา)
สาขาวิชาการที่ปวงกาเรได้อุทิศผลงานและมีผลกระทบสำคัญต่อวงการมากที่สุดได้แก่ คณิตศาสตร์ ฟิสิกส์เชิงคณิตศาสตร์ และ กลศาสตร์ท้องฟ้า โดยผลงานที่โด่งดังของปวงกาเรมีมากมายเช่น
งานและปัญหาที่มีชื่อเสียง
งานชิ้นสำคัญที่ปวงกาเรได้อุทิศให้วงการคณิตศาสตร์และวิทยาศาสตร์มีดังต่อไปนี้:
นอกจากนี้ปวงกาเรยังเป็นคนที่มีพรสวรรค์ในการเขียนและเล่าหลักการยาก ๆ ทางคณิตศาสตร์และวิทยาศาสตร์ให้เข้าใจได้ง่าย เขาได้เขียนหนังสือคณิตศาสตร์และวิทยาศาสตร์ในรูปแบบที่คนธรรมดาทั่วไปสามารถทำความเข้าใจได้ง่ายหลายเล่ม (ดูผลงานทางวิชาการ)
ผลงานทางวิชาการ
ปวงกาเรตีพิมพ์สองผลงานสำคัญที่ส่งผลให้กลศาสตร์ท้องฟ้ามีรากฐานอยู่บนระบบคณิตศาสตร์ที่สมบูรณ์มั่นคง (mathematical rigour)
โจ (เครื่องราง)
โจ เป็นเครื่องรางชนิดหนึ่ง นิยมใช้ในหมู่ชาวสวนภาคใต้ของไทย เชื่อว่าสามารถป้องกันขโมย และจะส่งผลร้ายต่อผู้ที่มาขโมยผลไม้ในสวนได้ มีด้วยกันหลายรูปแบบ เช่น โจกระบอก (ทำจากกระบอกไม้ไผ่), โจป่อง (ทำจากกระป๋อง), โจพรก (ทำจากกะลามะพร้าว) และโจหลอก
อ็องรี ปวงกาเร
ผลงานทางวิชาการ
ปวงกาเรได้ตีพิมพ์ชุดหนังสือปรัชญาวิทยาศาสตร์ที่โด่งดังที่อธิบายและวิเคราะห์เนื้อแท้ของวิทยาศาสตร์ ดังนี้
โจ (เครื่องราง)
โดยทั่วไปเจ้าของสวนจะแขวนโจไว้ตามกิ่งไม้ผล เพื่อให้ผู้คนเห็นได้ง่าย จะได้ไม่เข้ามาขโมยผลไม้แต่หากต้องการทำร้ายผู้ขโมยผลไม้อย่างจริงจัง ก็จะใช้วิธีฝังดิน เรียกว่า โจฝัง โดยการฝังไว้ใต้โคนต้นไม้นั้น ๆ
อ็องรี ปวงกาเร
แหล่งข้อมูลอื่น
18541912
โจ (เครื่องราง)
อย่างไรก็ตาม ผู้ทำโจสามารถเลือกที่จะทำโจจริง หรือโจหลอก ก็ได้ โจหลอกนั้น ไม่ต้องทำอะไรมาก นอกจากหาวัสดุดังกล่าวมาข้างต้นไปแขวนตามกิ่งไม้ที่เห็นได้ชัด ส่วนโจจริงนั้น มีการใช้คาถากำกับ และใช้ส่วนผสมที่เป็นอาคมบางอย่าง เช่น คางคกตายซาก
ผลจากการกินผลไม้ที่มีโจแขวน ทำให้ผู้กินมีอันเป็นไปต่าง ๆ นานา ตามแต่เจ้าของโจจะแช่งเอาไว้
หัวใจลัดฟ้า
หัวใจลัดฟ้า ละครโทรทัศน์แนว โรแมนติก-ดราม่า เป็น บทประพันธ์ของ ลัคนทิน นำมาสร้างเป็นละครโทรทัศน์ไทย โดย บุษบา
คำขวัญ
ทั้งนี้ยังอาจใช้คำคม หรือพุทธพจน์ มาเป็น คำขวัญ ก็ได้ เช่น "อตฺตานํ ทมยนฺติ ปณฺฑิตา" (บัณฑิตย่อมฝึกตน), "รกฺเขยฺย อตฺตโนสาธุงฺ ลวณํ โลนตํ ยถา" (พึงรักษาความดีไว้เหมือนเกลือรักษาความเค็มฉันนั้น)
อนึ่ง ยังมี "คำขวัญ" อีกความหมายหนึ่ง ที่ไม่ปรากฏการใช้ในปัจจุบัน นั่นคือ "คำขวัญ" ที่มีความหมายในปัจจุบันว่า โอวาท เช่น คำขวัญ ของคณบดีคณะต่าง ๆ ที่ปรากฏในหนังสืออนุสรณ์บัณฑิต 2503 มหาวิทยาลัยธรรมศาสตร์ เป็นข้อความกึ่งสุนทรพจน์ มีความยาวมากกว่าคำขวัญ ใน 2 ความหมายข้างบน
เลตส์โกเครซี
เพลงนี้ได้รับการแก้ไขเล็กน้อยสำหรับภาพยนตร์เรื่องนี้ Purple Rain ในเวอร์ชันของ "Special Dance Mix" ซึ่งมีส่วนเพลงบรรเลงนานขึ้นในระดับกลาง รวมทั้งโซโลเปียโนที่เห็นได้ชัดของการปรับแต่งและบางเนื้อร้องของเพลงที่วุ่นวาย
หลังจากการเสียชีวิตของพรินซ์ เพลงนี้ได้ขี้นอันดับ 39 ของบิลบอร์ดฮอต 100 ตั้งแต่วันที่ 30 เมษายน ค.ศ. 2016 เพลงนี้ขายได้ 964,403 ก็อปปี้ในสหรัฐอเมริกา
กลุ่มดาวเรืออาร์โก
กลุ่มดาวเรืออาร์โก (Argo Navis) เป็นกลุ่มดาวหนึ่งที่เคยระบุชื่อไว้ในสมัยโบราณ เป็นกลุ่มดาวที่มีพื้นที่บนท้องฟ้ามากที่สุด โดยมีความกว้างประมาณ 75 องศาในท้องฟ้า อยู่ทางตะวันออกของกลุ่มดาวหมาใหญ่ (Canis Major) ทางใต้ของกลุ่มดาวยูนิคอร์น (Monoceros) และกลุ่มดาวงูไฮดรา (Hydra) แต่พื้นที่ส่วนใหญ่อยู่ระหว่างทางช้างเผือก
วัดพุทธนิมิต (ตำบลหนองเทา)
วัดพุทธนิมิต เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำโขง ในตำบลหนองเทา อำเภอท่าอุเทน จังหวัดนครพนม
วัดพุทธนิมิตตั้งวัดเมื่อวันที่ 24 กุมภาพันธ์ พ.ศ. 2554 ได้รับพระราชทานวิสุงคามสีมาเมื่อวันที่ 8 สิงหาคม พ.ศ. 2556 เจ้าอธิการสุพิช รตนโชโต ได้เดินธุดงค์มาจนกระทั่งพบวัดแห่งนี้ มีความร่มเย็น ติดกับน้ำโขง จึงได้พัฒนาบุกเบิกเป็นวัดมาตั้งแต่ พ.ศ. 2538 รวมทั้งชาวบ้านมีจิตศรัทธาร่วมกันพัฒนา
อุโบสถของวัดออกแบบเมื่อ พ.ศ. 2547 สร้างแล้วเสร็จเมื่อ พ.ศ. 2557 ตัวอุโบสถได้รับแรงบันดาลใจจากวัดเชียงทอง ประเทศลาว ก่อสร้างฐานด้วยหินแม่น้ำโขง หลังคามุงด้วยกระเบื้องไม้แท้ หน้าบันปูนปั้นประดับตกแต่งด้วยกระจกเงา บันไดทางขึ้นปูนปั้นพญานาค รวมถึงพญานาคครึ่งคนที่เป็นองค์นาคีนาคา ส่วนรอบหลังคาจะประดับด้วยสัตว์ประจำปีเกิด 12 นักษัตร ส่วนภายในจะเขียนด้วยสีน้ำเป็นพุทธประวัติ และประเพณีอีสาน ฮีต 12 ครอง 14 และภายในจะมีพระพุทธรูปพระชินราชประดิษฐานไว้ สภาพต้นไม้ในวัดยังคงรักษาสภาพป่าไม้ และต้นใหญ่หลายคนโอบ
มีพระพุทธรูปองค์ใหญ่หันหน้าไปทางแม่น้ำโขง มีนามว่า หลวงพ่อใหญ่พุทธมงคลนิมิตรัตนรังศรี หน้าตักประมาณ 10 เมตร สูงเกือบ 20 เมตร
จาตุรงค์ เพ็งนรพัฒน์
นายแพทย์ จาตุรงค์ เพ็งนรพัฒน์ เป็นสมาชิกสภาผู้แทนราษฎรจังหวัดศรีสะเกษ สังกัดพรรคเพื่อไทย เป็นสามีของนางอุดมลักษณ์ เพ็งนรพัฒน์ อดีตสมาชิกสภาผู้แทนราษฎรจังหวัดศรีสะเกษ พรรคภูมิใจไทย ภายหลังปรากฏตัวในงานวันคล้ายวันเกิดนายเนวิน ชิดชอบ คาดว่าเตรียมลงเลือกตั้งในนามพรรคภูมิใจไทย
ประวัติ
จาตุรงค์ เกิดเมื่อวันที่ 21 เมษายน พ.ศ. 2505 จบการศึกษาแพทยศาสตรบัณฑิต จากมหาวิทยาลัยขอนแก่น รัฐศาสตรมหาบัณฑิต จากมหาวิทยาลัยสุโขทัยธรรมาธิราช และปรัชญาดุษฎีบัณฑิต จากมหาวิทยาลัยราชภัฏอุบลราชธานี เขาสมรสกับนางอุดมลักษณ์ เพ็งนรพัฒน์ น้องสาวของนายธีระ ไตรสรณกุล สมาชิกสภาผู้แทนราษฎรจังหวัดศรีสะเกษ สังกัดพรรคเพื่อไทย และนายวิชิต ไตรสรณกุล นายกองค์การบริหารส่วนจังหวัดศรีสะเกษ
29 กรกฎาคม
วันที่ 29 กรกฎาคม เป็นวันที่ 210 ของปี (วันที่ 211 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 155 วันในปีนั้น
จาตุรงค์ เพ็งนรพัฒน์
การทำงาน
จาตุรงค์ เพ็งนรพัฒน์ ลงสมัครรับเลือกตั้งสมาชิกสภาผู้แทนราษฎรจังหวัดศรีสะเกษ ตั้งแต่ปี 2538 ได้รับเลือกตั้งเป็นสมัยแรก ในนามพรรคชาติไทย และได้รับเลือกตั้งต่อเนื่องอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 ต่อมาในปี 2544 ลงสมัครรับเลือกตั้งในนามพรรคไทยรักไทย และได้รับเลือกตั้งเป็นสมัยที่ 3 จากนั้นได้ลงสมัครรับเลือกตั้งอีกครั้งในปี 2548 และได้รับเลือกตั้งเป็นสมัยที่ 4
กระทั่งถูกตัดสิทธิ์ทางการเมืองจากคดียุบพรรคการเมือง พ.ศ. 2549 จึงสนับสนุนให้นางอุดมลักษณ์ ลงสมัครรับเลือกตั้งแทน
หลังพ้นจากการถูกตัดสิทธิ์ทางการเมือง เขาได้เข้าร่วมงานกับพรรคเพื่อไทย และลงสมัครรับเลือกตั้งอีกครั้ง เป็น ส.ส.สมัยที่ 5
พรรคพลังปวงชนไทย
พรรคพลังปวงชนไทย (Thai People Power Party, ชื่อย่อ: พลท. ชื่อย่อภาษาอังกฤษ: PLPT) เป็นพรรคการเมืองไทยที่ก่อตั้งขึ้นในปี พ.ศ. 2561 และมีสมาชิกได้รับเลือกตั้งเป็นสมาชิกสภาผู้แทนราษฎร จากการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562
พรรคพลังปวงชนไทย ถูกกล่าวถึงทางสื่อมวลชนว่าเป็นพรรคสาขาของพรรคเพื่อไทย เนื่องจากคณะผู้ก่อตั้ง หัวหน้าพรรค และที่ปรึกษา มีความสนิทสนมกับ ดร.ทักษิณ ชินวัตร และพรรคเพื่อไทย
พ.ศ. 2561
พรรคพลังปวงชนไทย ได้ยื่นจดจองชื่อพรรคต่อ กกต. เมื่อวันจันทร์ที่ 5 มีนาคม พ.ศ. 2561 จากนั้นทางพรรคได้จัดการประชุมวิสามัญใหญ่เพื่อเลือก หัวหน้าพรรค เลขาธิการพรรค และคณะกรรมการบริหารพรรค ซึ่งที่ประชุมมีมติเลือกนาย นิคม บุญวิเศษ เป็นหัวหน้าพรรค และนาย จรินทร์ เฮียงกุล เลขาธิการพรรค นายพันธุ์ศักดิ์ ซาบุ นายทะเบียนสมาชิกพรรค ดร.ชนัญชิดา กั้ววิจารย์ เหรัญญิกพรรค ได้ทำการยื่นจดทะเบียนจัดตั้งพรรคต่อ กกต. เมื่อวันที่ 7 กรกฎาคม พ.ศ. 2561
ต่อมาในการประชุมคณะกรรมการเลือกตั้ง ครั้งที่ 55/2561 (19) เมื่อวันจันทร์ที่ 22 ตุลาคม พ.ศ. 2561 ที่ประชุมมีมติให้รับจดทะเบียนจัดตั้งพรรคพลังปวงชนไทยไว้ในทะเบียนพรรคการเมือง เลขที่ 15/2561 ตั้งแต่วันจันทร์ที่ 29 ตุลาคม พ.ศ. 2561 และได้มีการประกาศลงราชกิจจานุเบกษา เมื่อวันที่ 13 ธันวาคม พ.ศ. 2561 และมี โชคสมาน สีลาวงษ์ อดีตรัฐมนตรีช่วยว่าการกระทรวงคมนาคม เป็นประธานยุทธศาสตร์พรรค
จากนั้นทางพรรคพลังปวงชนไทยได้เชิญพลเอก ชัยสิทธิ์ ชินวัตร อดีต ผู้บัญชาการทหารบก และอดีต ผู้บัญชาการทหารสูงสุด มาเป็นประธานที่ปรึกษาพรรค
พ.ศ. 2563
พรรคพลังปวงชนไทย ได้จัดประชุมในปี 2563 โดยการประชุมครั้งดังกล่าวได้มีมติเลือก นิคม บุญวิเศษ เป็นหัวหน้าพรรคอีกสมัย และพลเอก ชัยสิทธิ์ ชินวัตร ได้ปรากฏตัวเข้าร่วมการประชุมครั้งนั้นด้วย
พ.ศ. 2566
ในวันที่ 2 กุมภาพันธ์ พ.ศ. 2566 นายนิคมได้ยื่นหนังสือลาออกจากสมาชิกพรรคก่อนจะย้ายไปสมัครเป็นสมาชิกพรรคเพื่อไทยทำให้พ้นจากตำแหน่งหัวหน้าพรรคและคณะกรรมการบริหารพรรคชุดปัจจุบันต้องพ้นจากตำแหน่งทั้งคณะ
นายพันธุ์ศักดิ์ ซาบุ ได้รับเลื่อนขึ้นมาเป็นสมาชิกสภาผู้แทนราษฎร พรรคพลังปวงชนไทย แทนตำแหน่งที่ว่างลง ประกาศ ณ วันที่ 8 กุมภาพันธ์ พ.ศ. 2566
ในวันที่ 19 มีนาคม พ.ศ. 2566 พรรคพลังปวงชนไทยได้จัดการประชุมใหญ่สามัญประจำปีเพื่อเลือกตั้งคณะกรรมการบริหารพรรคชุดใหม่แทนชุดเก่าซึ่งที่ประชุมมีมติเลือกนายเอก จาดดำ อดีตรองหัวหน้าพรรค และนายพันธุ์ศักดิ์ ซาบุ อดีตนายทะเบียนพรรค ให้ดำรงตำแหน่งหัวหน้าพรรคและเลขาธิการพรรคคนใหม่ พร้อมคณะกรรมการบริหารพรรคชุดใหม่อีก 12 คนรวมเป็น 14 คน
การเลือกตั้ง
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 พรรคพลังปวงชนไทยส่งผู้สมัครในระบบแบ่งเขตทั้งหมด 273 เขต และระบบบัญชีรายชื่อ 62 คน ไม่ได้รับการเลือกตั้งในระบบแบ่งเขตแม้แต่ที่นั่งเดียว แต่สามารถรวบรวมคะแนนเสียงจนสามารถได้รับจัดสรร สส. ในระบบบัญชีรายชื่อ จำนวน 1 ที่นั่ง คือ นายนิคม บุญวิเศษ หัวหน้าพรรค
หลังการจัดตั้งรัฐบาลของพรรคพลังประชารัฐ และสนับสนุนพลเอก ประยุทธ์ จันทร์โอชา เป็นนายกรัฐมนตรี พรรคพลังปวงชนไทย ได้เข้าร่วมกับพรรคฝ่ายค้าน ซึ่งนำโดยพรรคเพื่อไทย ในวันที่ 2 กุมภาพันธ์ พ.ศ. 2566 นิคมได้ยื่นหนังสือลาออกจากสมาชิกพรรคทำให้พ้นจากตำแหน่งหัวหน้าพรรคและคณะกรรมการบริหารพรรคชุดปัจจุบันต้องพ้นจากตำแหน่งทั้งคณะ และส่งผลให้ พันธุ์ศักดิ์ ซาบุ นายทะเบียนสมาชิกพรรคซึ่งอยู่ในบัญชีรายชื่อลำดับที่ 6 ได้เลื่อนขึ้นมาเป็น ส.ส. แทน
ประเทศอาร์เจนตินาในโอลิมปิกฤดูร้อน 2024
ประเทศอาร์เจนตินา มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 จะเป็นการปรากฏตัวครั้งที่ 29 ของประเทศในโอลิมปิกฤดูร้อน นับตั้งแต่ประเทศอาร์เจนตินาเปิดตัวอย่างเป็นทางการใน โอลิมปิกฤดูร้อน 1900 นักกีฬาชาวอาร์เจนตินาได้ลงแข่งขันในกีฬาโอลิมปิกฤดูร้อนทุกครั้ง ยกเว้นโอลิมปิกฤดูร้อน 1904 ที่เซนต์หลุยส์ โอลิมปิกฤดูร้อน 1912 ที่สตอกโฮล์ม และโอลิมปิกฤดูร้อน 1980 ในมอสโก เนื่องจากการสนับสนุนการคว่ำบาตรที่นำโดยสหรัฐ
นักกีฬา
รายการต่อไปนี้เป็นจำนวนผู้เข้าแข่งขันในครั้งนี้
ถนน
ผลการแข่งขันดังนี้
คณะพระคาร์ดินัล
คณะพระคาร์ดินัล (College of Cardinals) เป็นองค์กรที่สมาชิกประกอบด้วยพระคาร์ดินัลทั้งหมดในคริสตจักรโรมันคาทอลิก มีหน้าที่ถวายคำปรึกษาแก่พระสันตะปาปาในกิจการต่าง ๆ ในศาสนจักรเมื่อทรงเรียกประชุม (consistory) เมื่อตำแหน่งพระสันตะปาปาว่างลงคณะพระคาร์ดินัลก็จะประชุมเลือกพระสันตะปาปาพร้อมกัน อำนาจหน้าที่ของคณะพระคาร์ดินัลเป็นไปตามสมณธรรมนูญ Universi Dominici Gregis และกฎหมายหลักแห่งนครรัฐวาติกัน
ในอดีตพระคาร์ดินัลคือนักบวชผู้ทำหน้าที่รับใช้พระสันตะปาปาในกรุงโรม ส่วนคณะพระคาร์ดินัลเริ่มเกิดขึ้นในช่วงที่จักรพรรดิไฮน์ริชที่ 6 แห่งจักรวรรดิโรมันอันศักดิ์สิทธิ์ขึ้นครองราชย์ทั้งที่พระชนมายุเพียง 6 พรรษา ทางฝ่ายคริสตจักรจึงทำการปฏิรูปกริกอเรียนซึ่งมีผลให้การแต่งตั้งพระสันตะปาปาเป็นกิจของคริสตจักรฝ่ายเดียว จักรพรรดิโรมันอันศักดิ์สิทธิ์ไม่มีสิทธิ์ก้าวก่ายได้อีกต่อไป
หัวหน้า (dean) และรองหัวหน้าคณะพระคาร์ดินัล จะได้รับเลือกจากพระคาร์ดินัลที่เป็นมุขนายกประจำมุขมณฑลรอบกรุงโรม ทำหน้าที่เป็นประธานและรองประธานเมื่อมีการประชุมคณะพระคาร์ดินัล อย่างไรก็ตามหัวหน้าคณะพระคาร์ดินัลไม่มีอำนาจปกครองพระคาร์ดินัลอื่น ๆ แต่ถือว่าเป็นบุคคลอันดับหนึ่งในบรรดาผู้ที่เท่าเทียมกัน (Primus inter pares)
เนียส
เนียส หรือชื่อภาษาอังกฤษคือ เหมียว (Meowth) เป็นสายพันธุ์โปเกมอนในแฟรนไชส์โปเกมอนของนินเทนโดและเกมฟรีก สร้างโดยเคน ซุงิโมะริ ปรากฏครั้งแรกในเกมโปเกมอนภาคเรด และ บลู
จิรกิตติ์ ถาวรวงศ์
จิรกิตติ์ ถาวรวงศ์ เป็นนักร้อง พิธีกร และนักแสดงชาวไทย
ประวัติ
จิรกิตติ์ ถาวรวงศ์ เกิดเมื่อวันที่ 28 สิงหาคม 2537 มีน้องสาว 1 คน ชื่อ วรนิษฐ์ ถาวรวงศ์ (มุก) จบการศึกษาระดับมัธยมในแผนการเรียน ศิลป์-คำนวณ ที่ โรงเรียนสตรีวิทยา 2 จบการศึกษาในระดับปริญญาตรี มหาวิทยาลัยเกษตรศาสตร์ คณะมนุษยศาสตร์ ภาควิชาสื่อสารมวลชน  เริ่มเป็นที่รู้จักจากการสัมภาษณ์ Meet Dek-D #273 เป็นตัวแทนภาคกลาง เดอะสตาร์ ค้นฟ้าคว้าดาว ปี 7 โดยตกรอบ 24 คนสุดท้าย (2553) และ เป็นตัวแทนภาคใต้ เดอะสตาร์ ค้นฟ้าคว้าดาว ปี 8 โดยตกรอบรอบ 22 คนสุดท้าย (2554) ต่อมาได้เริ่มมีผล งานทางด้านวงการบันเทิงโดยการเป็นพิธีกรรายการ Bang Music Buffet ทางช่อง แบงแชนแนล (2554) เริ่มเป็นที่รู้จักกันในบทบาท 'พีท' จากเรื่อง Part-Time Lover รัก นอก เวลา และได้มีผลงานซิงเกิลแรกเป็นของตัวเอง ชื่อเพลง "อย่าตัดสินคนทั้งโลกด้วยผู้ชายคนเดียว"
เคฆัม คาวัฟยัน
เคฆัม คาวัฟยัน (Գեղամ Գաւաֆեան ค.ศ. 1888 ที่อิสตันบูล จักรวรรดิออตโตมัน – 30 พฤศจิกายน ค.ศ. 1959 ที่ประเทศสวิตเซอร์แลนด์) เป็นสถาปนิกชาวออตโตมันเชื่อสายอาร์มีเนีย เขาเป็นที่รู้จักจากแผนการก่อสร้างโรงอุปราการซือเรย์ยาที่อำเภอคาดึเกยในอิสตันบูล ประเทศตุรกี
โรงเรียนบดินทรเดชา (สิงห์ สิงหเสนี) นนทบุรี
โรงเรียนบดินทรเดชา (สิงห์ สิงหเสนี) นนทบุรี เป็นโรงเรียนสหศึกษาประจำอำเภอบางกรวย จังหวัดนนทบุรี สังกัดสำนักงานเขตพื้นที่การศึกษามัธยมศึกษานนทบุรี สำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่ในท้องที่หมู่ที่ 3 บ้านวัดชลอ ตำบลวัดชลอ บนธรณีสงฆ์ของวัดกล้วย เนื้อที่ 12 ไร่ และที่ดินบริจาคของนางสง่า สิลา, นายอเนก ศิลา, นางสาวละมุล ศิลา และนายสงัด ปุกเกตุ เนื้อที่ 1 งาน 49 วา
โรงเรียนบดินทรเดชา (สิงห์ สิงหเสนี) นนทบุรี เดิมมีชื่อว่า โรงเรียนบางกรวย เปิดทำการสอนเป็นปฐมฤกษ์ในวันที่ 17 พฤษภาคม พ.ศ. 2503 โดยใช้ศาลาวัดกล้วยเป็นสถานที่เรียนชั่วคราว มีนายประสม ศิริจันทร์ ศึกษาธิการอำเภอบางกรวย รักษาการแทนครูใหญ่ และทางอำเภอบางกรวยได้ขอให้นายอบ น่วมอยู่, นายเจริญ ด้วงเอี่ยม และนายเฉลิม พบสระบัว ครูโรงเรียนวัดชลอ มาเป็นครูช่วยสอนในครั้งแรก ต่อมาวันที่ 3 มิถุนายน พ.ศ. 2503 กรมสามัญศึกษาได้แต่งตั้งให้นายสำรวม ดิษนิล ครูโรงเรียนวัดเขมาภิรตาราม มาดำรงตำแหน่งครูใหญ่คนแรกของโรงเรียน
ใน พ.ศ. 2541 กรรมการสมาคมศิษย์เก่าโรงเรียนบางกรวย สมาคมผู้ปกครองและครูโรงเรียนบางกรวย และคณะครูอาจารย์ได้ร่วมกันพิจารณาเห็นว่า ผู้ปกครองมีทัศนคติและค่านิยมในการส่งบุตรหลานให้เข้าเรียนในโรงเรียนที่มีชื่อเสียง จึงมีมติตรงกันว่าสมควรเปลี่ยนชื่อโรงเรียนเพื่อให้เป็นจุดสกัดนักเรียนจำนวนหนึ่งไม่ให้เข้าไปเรียนแออัดอยู่ในเฉพาะโรงเรียนส่วนกลาง ในวันที่ 25 มิถุนายน พ.ศ. 2542 กระทรวงศึกษาธิการได้ประกาศเปลี่ยนชื่อโรงเรียนบางกรวยเป็น โรงเรียนบดินทรเดชา (สิงห์ สิงหเสนี) นนทบุรี
สถานีรถไฟคายาชิมะ
สถานีรถไฟคายาชิมะ เป็นสถานีรถไฟในเมืองเนยางาวะ จังหวัดโอซากะ ประเทศญี่ปุ่น ดำเนินกิจการโดยบริษัทรถไฟฟ้าเคฮัง ซึ่งเป็นรถไฟของเอกชน สถานีรถไฟแห่งนี้เปิดให้บริการครั้งแรก เมื่อวันที่ 15 เมษายน ค.ศ. 1910 มีลักษณะพิเศษโดดเด่นอย่างหนึ่ง คือ เป็นที่ตั้งของต้นการบูรศักดิ์สิทธิ์ขนาดใหญ่อยู่ตรงกลางสถานี ชาวบ้านในละแวกนั้นให้ความเคารพนับถือว่าเป็นต้นไม้ศักดิ์สิทธิ์ ด้วยเหตุนี้จึงสร้างสถานีครอบต้นไม้อายุกว่า 700 ปีนี้ไว้ โดยชั้นล่างของสถานีจะเป็นที่ตั้งของศาลเจ้าคายาชิมะ (萱島神社)
ในปีงบประมาณ ค.ศ. 2019 สถานีรถไฟดังกล่าวมีผู้โดยสารใช้บริการเฉลี่ย 27,841 คนต่อวัน
นูรุดดีน เนย์เบ็ต
นูรุดดีน เนย์เบ็ต (نور الدين نيبت; เกิด 10 กุมภาพันธ์ 1970 ที่เมืองกาซาบล็องกา) เป็นอดีตนักฟุตบอลในตำแหน่งกองหลังและเป็นอดีตกัปตันทีมชาติโมร็อกโก โดยเนย์เบ็ตมีชื่อเสียงโด่งดังเมื่อครั้งค้าแข้งให้กับสโมสรเดปอร์ติโบ ลากอรูญา ในลาลิกาสเปนและสโมสรท็อตแนม ฮ็อตสเปอร์ในพรีเมียร์ลีก
นูรุดดีน เนย์เบ็ต เป็นผู้ครองสถิติลงสนามให้กับทีมชาติโมร็อกโกมากที่สุดเป็นอันดับหนึ่งที่ 115 นัด โดยเขาเคยเล่นในโอลิมปิก 1992 ที่ประเทศสเปน และผ่านการเล่นฟุตบอลโลก 2 สมัย ในฟุตบอลโลก 1994 ที่สหรัฐอเมริกาและฟุตบอลโลก 1998 ที่ฝรั่งเศส
ไอวูดไดโฟร์ยู
ตั้งแต่วันที่ 30 เมษายน ค.ศ. 2016 เพลงนี้ขายได้ 561,772 ก็อปปี้ในสหรัฐอเมริกา
สนามข่าว 7 สี
สนามข่าว 7 สี และ สนามข่าวเสาร์-อาทิตย์ เป็นรายการโทรทัศน์ประเภทรายการข่าวและเหตุการณ์ปัจจุบันของฝ่ายข่าวช่อง 7HD ที่สร้างความเข้มข้นและครบถ้วนในการรายงานของคนข่าวภาคสนามส่งตรงจากพื้นที่จริง ด้วยเนื้อหาและภาพที่ฉีกและแตกต่างไปจากรูปแบบของรายการข่าวอื่น ๆ โดยรายการนี้เป็นหนึ่งใน 3 รายการ ที่มีสถานะเทียบเท่ากับรายการภาคเช้าของช่อง 7HD โดยออกอากาศต่อเนื่องจากรายการ เช้าข่าว 7 สี และรายการ เช้านี้...ที่หมอชิต ส่วนรายการในวันเสาร์-อาทิตย์ มีสถานะเทียบเท่ากับรายการภาคเช้าในวันเสาร์-อาทิตย์ (เดิมมีสถานะเป็นรายการข่าวที่ออกอากาศต่อเนื่องจากละครภาคค่ำ) โดยออกอากาศทุกวันจันทร์ - วันศุกร์ 07:30 - 09:25 น. และ รายการสนามข่าวเสาร์-อาทิตย์ ออกอากาศทุกวันเสาร์ เวลา 04:30 - 06:45 น. และวันอาทิตย์ เวลาประมาณ 04:40 - 06:40 น.
รูปแบบรายการ
สนามข่าว 7 สี และ สนามข่าวเสาร์-อาทิตย์ เป็นรายการข่าวของคนข่าวภาคสนาม ในคอนเซปต์ที่พร้อมจะติดตามทุกเรื่องที่คุณสนใจ ในทุกพื้นที่ไม่ว่าจะใกล้ไกลแค่ไหน ให้ดูง่ายได้ความจริง และโปร่งใส รายงานข่าวผ่านผู้สื่อข่าวที่มากด้วยประสบการณ์
สนามข่าวเสาร์-อาทิตย์
(17 มิถุนายน - ปัจจุบัน)
โรงเรียนบดินทรเดชา (สิงห์ สิงหเสนี) ๔
ประวัติและการพัฒนา
โรงเรียนบดินทรเดชา (สิงห์ สิงหเสนี) ๔ เป็นโรงเรียนมัธยมศึกษาขนาดใหญ่ สังกัดสำนักงานเขตพื้นที่การศึกษามัธยมศึกษา เขต ๒ สำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่ในสนามกอล์ฟเพรสซิเด้นท์ คันทรีคลับ (ต่อมาเปลี่ยนชื่อเป็นสนามกอล์ฟสุวรรณภูมิ กอล์ฟแอนด์ คันทรีคลับ) เลขที่ 87 หมู่ที่ 1 แขวงลำต้อยติ่ง เขตหนองจอก กรุงเทพมหานคร มีพื้นที่ประมาณ 13 ไร่ ซึ่งได้รับบริจาคจากคุณสุรศักดิ์และคุณกอบพร ชินวงศ์วัฒนา โดยการติดต่อประสานงานของพลเอกวิโรจน์ แสงสนิท (อดีตผู้บัญชาการทหารสูงสุด) และคุณหญิงลักขณา แสงสนิท (อดีตผู้อำนวยการโรงเรียนบดินทรเดชา (สิงห์ สิงหเสนี)) ผู้ก่อตั้งและอุปการะโรงเรียน จัดการเรียนการสอนครั้งแรกเมื่อปีการศึกษา 2537 โดยใช้สถานที่ของโรงเรียนบดินทรเดชา (สิงห์ สิงหเสนี) มีนักเรียนชั้นมัธยมศึกษาปีที่ 1 จำนวน 194 คน ครู 5 คน โดยมีคุณหญิงลักขณา แสงสนิท ผู้อำนวยการโรงเรียนบดินทรเดชา (สิงห์ สิงหเสนี) ในขณะนั้นปฏิบัติหน้าที่เป็นผู้บริหารอีกหน้าที่หนึ่ง และนายสมชาย เทพแสง ปฏิบัติหน้าที่เป็นผู้ประสานงานในการบริหารโรงเรียน ต่อมากระทรวงศึกษาธิการประกาศจัดตั้งโรงเรียนเมื่อวันที่ 27 มิถุนายน พ.ศ. 2538
ในปีการศึกษา 2540 โรงเรียนจึงเปิดรับสมัครนักเรียนชั้นมัธยมศึกษาปีที่ 1 ในเขตพื้นที่บริการ ณ สถานที่ตั้งปัจจุบันเป็นรุ่นแรก โดยใช้อาคาร “เรือนน้ำใจไมตรี” ซึ่งคุณหญิงลักขณา แสงสนิท และชมรมผู้ปกครองและครูบริจาคเงินสร้าง เมื่ออาคารเรียนแบบพิเศษ 5 ชั้น (อาคาร ๑) สร้างเสร็จในภาคเรียนที่ 2 ปีการศึกษา 2540 จึงย้ายนักเรียนชั้นมัธยมศึกษาปีที่ 2 มาเรียนด้วย ส่วนนักเรียนชั้นมัธยมศึกษาปีที่ 3 ได้เรียนต่อที่โรงเรียนบดินทรเดชา (สิงห์ สิงหเสนี) จนสำเร็จการศึกษา
ปีการศึกษา 2543 มีการสร้างอนุสาวรีย์เจ้าพระยาบดินทรเดชา (สิงห์ สิงหเสนี) สร้างห้องสมุดพลเอกวิโรจน์และคุณหญิงลักขณา แสงสนิท เนื่องในโอกาศครบรอบการก่อตั้ง 6 ปี
ปีการศึกษา 2544 โรงเรียนจัดสร้างห้องประชุมนิลุบล หอประชุมและพัฒนาสิ่งแวดล้อม ปีการศึกษา 2547 โรงเรียนได้รับงบประมาณจัดสร้างอาคารเรียน 4 ชั้น (อาคาร ๒) และได้รับอนุเคราะห์จากพลเอกวิโรจน์ และคุณหญิงลักขณา แสงสนิท สนับสนุนการจัดสร้างสนามกอล์ฟ ในโรงเรียน ทำให้เปิดสอนรายวิชากอล์ฟ เป็นหลักสูตรสถานศึกษา
ปีการศึกษา 2552 ได้รับการสนับสนุนจากคุณบุญเลิศ ชดช้อย บริจาคเงินปรับปรุงพัฒนาห้องเรียนคอมพิวเตอร์ และใช้เป็นห้องสีบค้นผ่านสื่ออิเล็กทรอนิกส์
ปีการศึกษา 2553 ได้รับการสนับสนุนจากสมาคมผู้ปกครองและครู และเครือข่ายผู้ปกครอง สร้างศาลาไทยกลางน้ำ ใช้เป็นแหล่งเรียนรู้
ปีการศึกษา 2555 พัฒนาพื้นที่ชั้นล่างของอาคาร ๒ เป็นห้องโสตทัศนศึกษาและใช้เป็นห้องประชุม รวมทั้งพัฒนาแหล่งเรียนรู้ โดยการพัฒนาพื้นที่ว่างเปล่าที่ติดทางด้านทิศใต้ของโรงเรียนเป็นศูนย์การเรียนรู้ตามแนวปรัชญาเศรษฐกิจพอเพียง ซึ่งประกอบด้วย แปลงสาธิตจำนวน 9 ไร่ เรือนเพาะเห็ด บ่อเลี้ยงปลา แปลงพืชผักสวนครัว
ปีการศึกษา 2556 ได้รับการสนับสนุนจากสมาคมผู้ปกครองและครูโรงเรียนบดินทรเดชา ๔ และเครือข่ายผู้ปกครองโรงเรียนบดินทรเดชา (สิงห์ สิงหเสนี) ๔ ทอดผ้าป่าสามัคคี สร้างห้องเรียนวิทยาศาสตร์ ห้องเรียนคณิตศาสตร์ และห้องเรียนการงานอาชีพ พร้อมทั้งจัดสร้างสนามฟุตบอลของโรงเรียน
ปีการศึกษา 2558 โรงเรียนได้รับงบประมาณจัดสร้างอาคารเรียน 4 ชั้น (อาคาร ๓) และบูรณะองค์พระพระพุทธสัมฤทธิ์ศรีบดินทรพร้อมจัดสร้างแท่นประดิษฐานแห่งใหม่ โดยได้รับความร่วมมือจากคุณหญิงลักขณา แสงสนิท ผู้ก่อตั้งโรงเรียน นายจำลอง เชยอักษร  อดีตผู้บริหารโรงเรียน นายประทีป ไชยเมือง ผู้บริหารโรงเรียนคนปัจจุบัน พร้อมทั้งทายาทสกุลสิงหเสนี คณะครูเก่าครูปัจจุบัน นักเรียนเก่านักเรียนปัจจุบัน ผู้ปกครองและผู้มีจิตศรัทธา โดยใช้งบประมาณ 300,000 บาท
ปีการศึกษา 2563 ครบรอบการประกาศจัดตั้งโรงเรียนเป็นปีที่ 25 มีการจัดสร้างหอพระเกี้ยวเกียรติยศ จัดสร้างห้องสมุดดิจิทัล ปรับปรุงพื้นสนามลานโดม และปรับปรุงภูมิทัศน์ของโรงเรียน ในปีนี้สำนักงานรับรองคุณภาพการศึกษา (องค์กรมหาชน) ได้รับรองผลการประเมินผลการประเมินคุณภาพภายนอกรอบที่สี่ในระดับดีเยี่ยม
นอกจากนี้โรงเรียนยังได้พัฒนาบุคลากรให้มีการเพิ่มพูนความรู้ และสนับสนุนให้เข้ารับการอบรมและสัมมนาทั้งหน่วยงานภายนอกและภายในโรงเรียน การศึกษาดูงานทั้งในประเทศและต่างประเทศ ประเทศในกลุ่มสมาชิกประชาคมอาเซียน เช่น สมาพันธรัฐมาเลเซีย สาธารณรัฐอินโดนีเซีย สาธารณะรัฐสังคมนิยมเวียดนาม สาธารณรัฐประชาธิปไตยประชาชนลาว สาธารณรัฐประชาชนจีน ส่งเสริมให้ครูทุกคนใช้สื่อนวัตกรรมเทคโนโลยีตามโครงการห้องเรียนคุณภาพ สนับสนุนให้ครูได้ศึกษาต่อ และจัดทำผลงานทางวิชาการเพื่อเลื่อนวิทยฐานะ เป็นครูมืออาชีพ พัฒนาด้านการเรียนการสอน จัดทำหลักสูตรสถานศึกษา มุ่งสู่โรงเรียนมาตรฐานสากล
กลิ่นสีและทีแปรง
กลิ่นสีและทีแปรง (ART FUNDAMENTAL) เป็นภาพยนตร์ไทย ผลงานการกำกับโดย ซานโต๊ส กลิ่นสี (ภาณุ น้อยอารีย์) หนึ่งในนักแสดงนำในสองภาคแรก ออกฉายในวันที่ 27 เมษายน ปี พ.ศ. 2539 เป็นภาพยนตร์ภาคต่อจาก กลิ่นสีและกาวแป้ง (2531) และ กลิ่นสีและกาวแป้ง 2 (2532) โดยตัวละครเป็นตัวใหม่เกือบทั้งหมด เนื้อหาไม่ได้เกี่ยวข้องกับเรื่องราวตัวละครในสองภาคแรก และมีเพียงบางตัวละครจากสองภาคแรกมาโผล่รับเชิญ เช่น ยุทธ (รับบทโดย วัชระ ปานเอี่ยม)
โครงเรื่อง
เป็นเรื่องราวชีวิตสนุกๆของนักศึกษา ภายในคณะจิตรกรรม มหาวิทยาลัยศิลปากร สร้างจากบทประพันธ์ ตอนต่อมา ของ พิษณุ ศุภนิมิตร ในชื่อ "กลิ่นสีและทีแปรง"
วอร์ออฟเดอะเวิลด์ส (ละครชุดทางโทรทัศน์ ค.ศ. 2019)
วอร์ ออฟ เดอะ เวิลด์ส (War of the Worlds) เป็นละครชุดทางโทรทัศน์ที่ผลิตโดย Fox Networks Group และ StudioCanal-backed Urban Myth Films ซีรีส์นี้เขียนโดย Howard Overman และกำกับโดย Gilles Coulier และ Richard Clark ซีรีส์นี้เป็นการดัดแปลงนวนิยายชื่อเดียวกันของ H.G. Wells 1898 ที่มีชื่อเดียวกันและเป็นการดัดแปลงทางโทรทัศน์ครั้งที่ 3 ของนวนิยายเรื่อง Wells Martian วอร์ออฟเดอะเวิลด์สประกอบด้วย 8 ตอนและฉายครั้งแรกในฝรั่งเศสเมื่อวันที่ 28 ตุลาคม พ.ศ. 2562 ได้รับการต่ออายุสำหรับซีซันที่สอง
จักรพรรดิหลิวซ่งหมิง
จักรพรรดิหลิวซ่งหมิง (9 ธันวาคม 439 – 10 พฤษภาคม 472) พระนามเดิมว่า หลิว อี้ เป็นจักรพรรดิองค์ที่ 7 แห่งราชวงศ์หลิวซ่งของจีน พระองค์ทรงเสวยราชย์หลังจากที่พระราชนัดดาผู้มีนิสัยมุทะลุและหุนหันพลันแล่นคือ จักรพรรดิหลิวซ่งเฉียนเฟย ถูกลอบสังหารในปี 465 พระองค์ทรงมีพระอัธยาศัยดีมากในตอนแรก แต่ในไม่ช้าพระองค์ก็มีพระอุปนิสัยโหดร้ายอย่างน่าสงสัยมากหลังจากที่ได้เป็นจักรพรรดิ และในรัชสมัยของพระองค์ พระราชนัดดาและพระอนุชาของพระองค์เกือบทั้งหมดถูกสังหารตามคำสั่งของพระองค์ ทำให้รัฐหลิวซ่งอ่อนแอลงอย่างมาก และมีส่วนทำให้การล่มสลายในปี 479 เพียงเจ็ดปีหลังจากที่พระองค์สิ้นพระชนม์
พระราชประวัติ
พระองค์เสด็จพระราชสมภพในปี 439 พระองค์เป็นพระราชโอรสพระองค์ที่ 11 ของ จักรพรรดิหลิวซ่งเหวิน กับนางสนมหรงจี ซึ่งมีพระยศเป็นสนมชั้นต่ำ ไม่ทราบว่าด้วยเหตุผลใด ที่จักรพรรดิหลิวซ่งเหวินเคยคิดจะฆ่านาง แต่พระองค์ก็เชื่อว่า ถ้าฆ่านางจะทำให้วิญญาณของฉีกุ้ยไทเฮาที่สวรรคตลงไปขุ่นเคือง ทำให้นางรอดชีวิตไปได้ ในปี ค.ศ. 448 หลิว อี้ ได้รับการแต่งตั้งเป็นเจ้าชายแห่งฮ่วยหยาง ต่อมาในปี ค.ศ. 452 ได้รับการแต่งตั้งเป็นเจ้าชายแห่งเซียงตง ต่อมาพระมารดาสวรรคตในปี 453 ในปีเดียวกับที่จักรพรรดิเหวินถูก หลิว เช่า ลอบปลงพระชนม์และได้ขึ้นเสวยราชย์ ต่อมาพระองค์ได้รวบรวมพระอนุชาจำนวนหนึ่ง รวมถึงหลิว หยู ที่ถูกกักบริเวณในบ้าน แต่หลิว หยู และพี่น้องคนอื่นๆ ได้รับการปล่อยตัวเมื่อพระเชษฐา หลิวจุ้น เจ้าชายแห่งอู่หลิงมีชัยชนะและสังหารหลิวเช่าเสีย แล้วจึงได้ขึ้นครองบัลลังก์ จักรพรรดิเสี่ยวอู่ทรงแต่งตั้งพระมารดาของพระองค์ให้เลี้ยงดูหลิวอี้ ขณะที่เขาเติบโตขึ้น ตามธรรมเนียมของเจ้าชายแห่งหลิวซ่ง ตำแหน่งของพระองค์จะหมุนเวียนไปตามการปกครองของผู้ว่าเมืองต่างๆ หลิว อี้ได้รับการยกย่องว่าเป็นคนใจดีและใจกว้าง มีความสามารถด้านวรรณกรรมมากมาย เขายังกล่าวอีกว่ามีน้ำหนักเพิ่มมากขึ้นอย่างไม่มีการลด
เหตุการณ์ในรัชสมัย
ในฤดูหนาวปี 465 ในช่วงเวลาที่จักรพรรดิเฉียนเฟยได้แต่งตั้งฮองเฮาคนที่สองของเขาคือ สนมลู่ เป็นจักรพรรดินี ขันทีในวังมีจำนวนไม่เพียงพอที่จะเตรียมพิธี ดังนั้นจักรพรรดิเฉียนเฟยจึงให้ขันทีจากคฤหาสน์ของเจ้าชายที่เกณฑ์มาช่วย และหลิว อี้ก็มีขันทีของตัวเองอยู่ผู้หนึ่ง คือ เฉียน หลานเซิง ที่คอยสังเกตการกระทำของจักรพรรดิเฉียนเฟยและรายงานให้พระองค์ทราบ ในขณะเดียวกัน บริวารของจักรพรรดิเฉียนเฟยบางคนกำลังวางแผนจะฆ่าเขา และเมื่อจึเย่กำลังทำพิธียิงผี (หลังจากฝันถึงวิญญาณของหญิงสาวที่รอเขาฆ่า) องครักษ์นาม โจว จื่อซีได้สังหารเขา (นักประวัติศาสตร์ดั้งเดิมบอกว่าหลิวอี้มีส่วนเกี่ยวข้องกับแผนการดังกล่าว แต่ไม่มีหลักฐานที่แน่ชัด) ด้วยการสนับสนุนจากขุนนางและโดยเฉพาะอย่างยิ่งกับน้องชายของเขาคือ หลิวซิ่วเหริน ต่อมาหลิวอี้จึงได้ถูกแต่งตั้งเป็น หลิวซ่งหมิงฮ่องเต้
กีฬาแฮนด์บอลชายหาดในเอเชียนบีชเกมส์ 2016
การแข่งขันกีฬาแฮนด์บอลชายหาด ในเอเชียนบีชเกมส์ 2016 จัดขึ้นที่เมืองดานัง, ประเทศเวียดนาม ระหหว่างวันที่ 25 ตุลาคม - 2 ตุลาคม 2559 ณ. ชายหาดหมีเค, เมืองดานัง, ประเทศเวียดนาม.
มนตรี แพรพันธ์
เรืออากาศโทมนตรี แพรพันธ์ เกิดวันที่ 18 มกราคม พ.ศ. 2516 เป็นอดีตนักฟุตบอลชาวไทย เคยเล่นให้กับฟุตบอลทีมชาติไทยหลายนัด ปัจจุบันเป็นหัวหน้าผู้ฝึกสอนของสโมสรฟุตบอลทหารอากาศในไทยลีก 3
แอนติโปรตอน
แอนติโปรตอน (antiproton) หรือชื่อที่รู้จักกันน้อยกว่าคือ เนกาตรอน (negatron) หรือ (อ่านว่า พีบาร์) เป็นปฏิยานุภาคของโปรตอน แอนติโปรตอนนั้นเสถียร แต่โดยทั่วไปมีอายุสั้น เพราะการชนกับโปรตอนจะทำให้อนุภาคทั้งสองประลัยในการระเบิดของพลังงาน
มนตรี แพรพันธ์
ประวัติ
เรืออากาศโทมนตรี แพรพันธ์ เกิดวันที่ 18 มกราคม พ.ศ. 2516 ภูมิลำเนาเดิมเป็นคนจังหวัดกำแพงเพชร  อดีตเคยเล่นฟุตบอลกีฬานักเรียนเยาวชนแห่งชาติโค้กคัพ และมีความสามารถทางฟุตบอลสูงจนได้รับโควตานักฟุตบอล ศึกษาต่อที่โรงเรียนจ่าอากาศ
แอนติโปรตอน
พอล ดิแรกทำนายการมีอยู่ของแอนติโปรตอนซึ่งมีประจุไฟฟ้า -1 ตรงข้ามกับประจุไฟฟ้า +1 ของโปรตอน ในการบรรยายรางวัลโนเบลปี 1933 ดิแรกได้รับรางวัลโนเบลสำหรับการตีพิมพ์สมการดิแรกของเขาซึ่งทำนายการมีผลเฉลยบวกและลบของสมการพลังงาน (E = mc^2) ของไอน์สไตน์ เมื่อปี 1928 ก่อนหน้านี้ และการมีอยู่ของโพสิตรอน ปฏิยานุภาคของอิเล็กตรอน ซึ่งมีประจุบวกและสปินตรงข้ามกับอิเล็กตรอน
มนตรี แพรพันธ์
เกียรติประวัติ
กีฬากองทัพไทย
แอนติโปรตอน
แอนติโปรตอนได้รับการยืนยันเชิงทดลองในปี 1955 โดยนักฟิสิกส์มหาวิทยาลัยแคลิฟอร์เนีย เบิร์กลีย์ เอมิลิโอ เซอเกรและโอเวน แชมเบอร์เลน ซึ่งทั้งสองได้รับรางวัลโนเบลสาขาฟิสิกส์ในปี 1959 แอนติโปรตอนประกอบด้วยแอนติควาร์กขึ้น 2 ตัว และแอนติควาร์กลง 1 ตัว (uud) คุณสมบัติของแอนติโปรตอนที่มีการวัดทั้งหมดตรงกับคุณสมบัติของโปรตอน โดยมีข้อยกเว้นว่าแอนติโปรตอนมีประจุไฟฟ้าและโมเมนต์แม่เหล็กตรงข้ามกับโปรตอน คำถามที่ว่าสสารแตกต่างจากปฏิสสารอย่างไรนั้นยังไม่มีคำตอบ เพื่ออธิบายว่าเหตุใดเอกภพจึงรอดจากบิกแบงและเหตุใดปฏิสสารจึงเหลืออยู่น้อยมากในปัจจุบัน
ปรากฏการณ์ที่เกิดขึ้นในธรรมชาติ
แอนติโปรตอน ได้รับการตรวจพบในรังสีคอสมิกมาเป็นเวลานานกว่า 25 ปีแล้ว, ครั้งแรกโดยการทดลองโดยบอลลูนลมและเมื่อเร็ว ๆ นี้โดยเครื่องตรวจจับดาวเทียม
เครื่องอิสริยาภรณ์คุณธรรม (ประเทศยูเครน)
เครื่องอิสริยาภรณ์คุณธรรม (Орден «За заслуги») เป็นเครื่องอิสริยาภรณ์ลำดับที่สี่ของประเทศยูเครนรองจากเครื่องอิสริยาภรณ์เจ้าชายยารอสเลาผู้รอบรู้ มอบให้กับผู้ที่ส่งเสริมเศรษฐกิจ วัฒนธรรม การทหาร หรือเคลื่อนไหวเพื่อสิทธิมนุษยชนและเป็นประโยชน์อย่างยิ่งต่อประเทศยูเครน ทั้งชาวยูเครนและชาวต่างชาติ ทั้งนี้ยังสามารถมอบย้อนหลังการเสียชีวิตได้ เครื่องอิสริยาภรณ์นี้สร้างขึ้นเมื่อวันที่ 22 กันยายน พ.ศ. 2539 โดยแลออนิด กุชมา มีทั้งสิ้น 3 ชั้น
ลำดับชั้นและลักษณะของเครื่องอิสริยาภรณ์
สำหรับสมาชิกที่เป็นฝ่ายทหาร จะมีรูปดาบไขว้ประดับบนแพรแถบ
จักรพรรดิแห่งหลิวซ่งที่ถูกปลดในภายหลัง
จักรพรรดิแห่งหลิวซ่งที่ถูกปลดในภายหลัง ((劉)宋後廢帝) หรือ จักรพรรดิโฮ่วเฟย์ (1 มีนาคม ค.ศ. 463 – 1 สิงหาคม ค.ศ. 477) หรือที่รู้จักโดยตำแหน่งว่า อ๋องแห่งคังอู่ พระนามเดิมว่า หลิว อิ้ว เป็นจักรพรรดิองค์ที่ 8 แห่งราชวงศ์หลิวซ่งของจีน
ในช่วงรัชสมัยที่ทรงครองราชย์มีประราชประวัติโดยสังเขประบุว่า พระองค์ทรงมีพระอุปนิสัยรุนแรงและไร้เหตุผล และในปี ค.ศ. 477 พระองค์ทรงถูกขุนนาง เสี่ยว เต้าเฉิง ของพระองค์เองสังหาร ซึ่งทำให้พระเชษฐาของพระองค์คือ จักรพรรดิเชิ่น ขึ้นครองบัลลังก์ในปี 479 ถือเป็นจุดอวสานแห่งราชวงศ์หลิวซ่ง ซึ่งเป็นช่วงเวลาเดียวกับช่วงเวลาที่เริ่มก่อตั้ง ราชวงศ์ฉีใต้
พระราชประวัติ
พระองค์ทรงพระราชสมภพในปี 463 เป็นพระราชโอรสของ จักรพรรดิหลิวซ่งหมิง ในช่วงรัชสมัยของ จักรพรรดิหลิวซ่งเสี้ยวอู่ พระองค์เป็นพระราชโอรสพระองค์โต และพระมารดาของพระองค์คือ นางสนม เฉิน เหมียวเติ้ง (อ๋องแห่งเซียงตงเคยเกลียดชังแม่นางเฉินและมอบนางให้แก่หลี่ ต้าวเอ๋อดูแล แล้วจึงรับเธอกลับ ดังนั้นจึงมีข่าวลืออยู่เสมอว่าบิดาผู้ให้กำเนิดคือหลี่ ไม่ใช่พระองค์)
หลังจากที่อ๋องแห่งเซียงตงขึ้นครองราชย์ (จักรพรรดิหลิวซ่งหมิง) หลังจากที่ลอบสังหารพระนัดดา จักรพรรดิเฉียนเฟย (พระราชโอรสของจักรพรรดิเสี้ยวอู่) ในปี ค.ศ. 465 แล้วพระองค์ก็ทรงแต่งตั้งหลิว อิ้ว เป็นรัชทายาท ในปี 466 เมื่อรัชทายาทเจริญวัย พระองค์มีพระอุปนิสัยแปรปรวนรุนแรงและหุนหันพลันแล่นจนคนรับใช้ของเขาไม่สามารถหยุดยั้งการกระทำที่รุนแรงได้ จักรพรรดิหมิงมักให้ไทเฮาเฉินเฆี่ยนตีเขาเป็นการลงโทษอยู่บ่อยครั้ง ในปี 470 จักรพรรดิหมิงได้อภิเษกสำหรับรัชทายาทตามราชประเพณี
ในปี 472 จักรพรรดิหมิงสวรรคต และรัชทายาทหลิวอิ้ว ขึ้นครองบัลลังก์เป็นจักรพรรดิโฮ่วเฟย์ เมื่ออายุเก้าขวบ พระองค์ทรงแต่งตั้ง จักรพรรดินีหวัง เจิ้นเฟิง เป็น ฮองเฮา และพระสนมเฉินเป็น "ไทเฮา”
เชอร์วิล
เชอร์วิล (chervil; ) เป็นพืชสมุนไพรไม้ล้มลุก ใช้สำหรับปรุงอาหารรสไม่รุนแรงนัก
ลักษณะ
เชอร์วิลอยู่ในวงศ์ผักชี เดิมทีพืชชนิดนี้มีถิ่นฐานอยู่บริเวณคอเคซัส แต่ชาวโรมันทำให้เชอร์วิลแพร่กระจายไปทั่วทวีปยุโรป จนปัจจุบันสามารถพบเชอร์วิลได้ง่ายในทวีปยุโรป
เมื่อเจริญเติบโตเต็มที่ เชอร์วิลจะมีความสูงประมาณ 40–70 เซนติเมตร หรือประมาณ 16–28 นิ้ว มีใบประกอบแบบขนนกสามชั้นเป็นแฉก ๆ ต้นเชอร์วิลมีดอกสีขาวขนาดเล็กกว้างประมาณ 2.54–5 เซนติเมตร หรือประมาณ 1.00–1.97 นิ้ว ผลยาวประมาณ 1 เซนติเมตร รูปร่างเรียวยาว
กานวรยาตรา
ถึงแม้ว่าในคัมภีร์หลักกลางของฮินดูและลัทธิไศวะจะไม่ได้ระบุถึงกานวรยาตราเป็นพิเศษ แต่ก็พบการประกอบพิธีย้อนกลับไปอย่างน้อยในศตวรรษที่ 19 ตอนต้น ตามในบันทึกของชาวอังกฤษที่เดินทางมาแถบอินเดียเหนือ กานวรยาตราที่ใหญ่ที่สุดอยู่ที่เมืองหริทวาร ซึ่งมีผู้เข้าร่วมพิธีประมาณ 12 ล้านคนในปี 2010 แะล 2011 ทำให้นี่เป็นหนึ่งในการรวมตัวกันทางศาสนาที่ใหญ่ที่สุดเทศกาลหนึ่งของอินเดีย ทุก ๆ ปี รัฐบาลของรัฐทัองถิ่นและรัฐบาลกลางต้องจัดสรรการรักษาความปลอดภัย รวมถึงจัดการจราจรบนทางด่วนสายเดลี-หริทวาร (ทางด่วนหมายเลข 58) เป็นพิเศษสำหรับผู้เช้าร่วมพิธี
มาร์ก กรูนวอลด์
มาร์ก ยูจีน กรูนวอลด์ (Mark Eugene Gruenwald, ; 18 มิถุนายน พ.ศ. 2496 - 12 สิงหาคม พ.ศ. 2539) เป็นนักเขียนหนังสือการ์ตูน บรรณาธิการ และนักวาดชาวอเมริกัน ซึ่งเป็นที่รู้จักอย่างยาวนานกับมาร์เวลคอมิกส์
อาชีพช่วงต้น
กรูนวอลด์เริ่มต้นในวงการการ์ตูนโดยเผยแพร่แฟนไซน์ Omniverse ของตัวเองซึ่งสำรวจแนวคิดเรื่องความต่อเนื่อง ก่อนที่จะได้รับการว่าจ้างจากมาร์เวล เขาเขียนบทความให้กับแฟนไซน์อย่างเป็นทางการของดีซี คอมิกส์ เรื่อง The Amazing World of DC Comics บทความของกรูนวอลด์ได้แก่ "The Martian Chronicles" (ประวัติของ Martian Manhunter) ในฉบับที่ 13 และบทความเกี่ยวกับประวัติของจัสติซลีกในฉบับที่ 14
นโยบายการขอรับลงตราของประเทศลาว
ผู้เดินทางเข้ามาในประเทศลาวจะต้องถือวีซ่าที่ออกโดยคณะผู้แทนทางการทูตลาว เว้นแต่เข้าข่ายได้รับยกเว้นวีซ่าหรือเป็นประเทศที่สามารถขอรับวีซ่าเมื่อเดินทางมาถึงได้
ยกเว้นวีซ่า
คนชาติของประเทศดังต่อไปนี้จะได้รับการยกเว้นวีซ่าเมื่อเดินทางมายังประเทศลาว
นอกจากนี้ เฉพาะผู้ถือหนังสือเดินทางราชการหรือหนังสือเดินทางทูตของประเทศญี่ปุ่น เซอร์เบีย และเกาหลีใต้ ได้รับการยกเว้นวีซ่าสำหรับการเดินทางมาประเทศลาวเป็นเวลา 90 วัน เฉพาะผู้ถือหนังสือเดินทางราชการหรือหนังสือเดินทางทูตของประเทศอาร์มีเนีย อาเซอร์ไบจาน เบลารุส จีน คิวบา เช็กเกีย จอร์เจีย ฮังการี อินเดีย คาซัคสถาน คีร์กีซสถาน มอลโดวา เมียนมา เกาหลีเหนือ โปแลนด์ รัสเซีย ทาจิกิสถาน ติมอร์-เลสเต เติร์กเมนิสถาน ยูเครน และอุซเบกิสถาน ได้รับการยกเว้นวีซ่าสำหรับการเดินทางมาประเทศลาวเป็นเวลา 30 วัน และเฉพาะผู้ถือหนังสือเดินทางราชการหรือหนังสือเดินทางทูตของประเทศอินโดนีเซียได้รับการยกเว้นวีซ่าสำหรับการเดินทางมาประเทศลาวเป็นเวลา 14 วัน